8.Ст.110/2022

Београд: 04.10.2024.године

50/24

* **Привредни суд Београд;**

-  **Одбор поверилаца „ЛЕТИНА“ д.о.о. у стечају**:

- Rаiffeisen banka a.d. Београд, Петар Величковић председник ОП;

- ОТП банка а.д. Нови Сад, Гордана Ђурановић, члан ОП;

- ЕРСТЕ банка а.д. Нови Сад, Јована Павловић, пуномоћник-члан ОП;

- **Разлучни повериоци:**

- Rаiffeisen banka a.d. Београд,

- ЕРСТЕ banka a.d. Нови Сад

- **Агенција за лиценцирање стечајних управника;**

**Предмет:** Обавештење о извршеној продаји имовине, условима и цени

На основу Решења о банкротству, Привредног суда Београд, посл. Бр. 8 Ст. 110/2022 од дана 24.01.2023, које је постало правоснажно дана 04.02.2023.године, и у складу са одредбама чланова 132. и 133. Закона о стечају *(«Службени гласник РС» број 104/2009,* *99/2011, 71/2012-Одлука Уставног суда, 83/2014*), као и Националним стандардом број 5 – Национални стандард о начину и поступку уновчења имовине стечајног дужника (*Службени гласник Републике Србије*, бр. 62/2018) стечајни управник је дана 23.10.2024. године, спровео продају имовинске целине бр. 1. стечајног дужника „ЛЕТИНА“ д.о.о. у стечају, ул. Стевана Бракуса бр.6, Београд, MB: 08309876; PIB: 101431172, методом јавног прикупљања понуда.

Како је стечајни управник дужан да после извршене продаје обавести стечајног судију, одбор поверилаца, и разлучне повериоце о извршеној продаји, условима и цени, то Вам доставља ово Обавештење испуњавајући своју обавезу, водећи рачуна о роковима предвиђеним чланом 133. став 10. Закона о стечају.

Дана 28.08.2024.године, стечајни управник је Привредном суду Београд, одбору поверилаца стечајног

дужника, Агенцији за лиценцирање стечајних управника, као и и разлучним повериоцима, доставио

Обавештење о намери, плану продаје, начину уновчења, методу продаје и роковима продаје.

Дана 20.09.2024.године у дневним листовима ДАНАС и ПОЛИТИКА, на сајту Агенције за

лиценцирање стечајних управника и сајту канцеларије стечајног управника, објављен је оглас о

продаји непокретне имовине стечајног дужника, груписане у имовинску целину бр. 1. Имовинска

целина обухвата следеће непокретности:

|  |  |  |
| --- | --- | --- |
| **Предмет продаје (редни број имовинске целине)** | **20% процењене вредности (дин.)** | **Депозит (дин.)** |
| **Имовинска целина бр. 1, коју чини непокретна имовина – стамбени и објекти различитих намена, на локацији Нови Бечеј, потес/улица - Јосифа Маринковића бр. 176. У састав имовинске целине улазе следећи објекти:**   1. КП 2884/1, објекат број 1, број посебног дела 1, KO Нови Бечеј-Пословни простор за који није утврђена посебна намена. Површина објекта 62м2. 2. КП 2884/1, објекат број 1, број посебног дела 2, KO Нови Бечеј – стан површине 193м2. 3. КП 2884/1, објекат број 2, KO Нови Бечеј – помоћна зграда површине 73м2. 4. КП 2884/1, објекат број 3, KO Нови Бечеј – помоћна зграда површине 73м2. 5. КП 2884/1, објекат број 4, KO Нови Бечеј – помоћна зграда површине 205м2. 6. КП 2884/1, објекат без дозволе, KO Нови Бечеј – надстрешница површине 45м2, 7. КП 2884/2, објекат број 1, KO Нови Бечеј – помоћна зграда површине 190м2, 8. КП 2884/2, објекат број 2, KO Нови Бечеј – помоћна зграда површине 51м2, 9. КП 2884/2, објекат без дозволе, KO Нови Бечеј – надстрешница површине 50м2,   као и земљиште под објектима и уз објекте, на кп бр. 2884/1 и 2884/2 KO Нови Бечеј, укупне површине 1453м2, а све уписано у лист непокретности 14575 КО Нови Бечеј.  Сви објекти су у власништву стечајног дужника, са обимом удела 1/1. | **6.959.199,40** | **6.959.199,40** |

Продајну документацију откупила су 8 учесника, од којих је, у року предвиђеном огласом о продаји, депозит уплатило и доставило понуде - шесторо понуђача.

Дана 23.10.2024.године у просторијама стечајног управник, на адреси Благоја Марјановића Моше бр.1, Београд, у присуству чланова Комисије за спровођење продаје, стечајног управника и представника понуђача:

1. Нина Кадија, ЈМБГ: 2502973715340,
2. Бојан Растовац, ЈМБГ 3101976360011,
3. „BOVITA KONSALTING“ д.о.о. Рума, МБ 20171588,
4. „ФЕР ДИЛ“ д.о.о. Београд-Вождовац, МБ 20620293,
5. „BESTER“ д.о.о. Београд, МБ 17537628,
6. „MILEX“ д.о.о. Руменка, МБ 08289131,

спроведен је поступак продаје имовине стечајног дужника, методом јавног прикупљања понуда.

По редоследу евидентирања понуђача, достављене су следеће понуде:

1. Нина Кадија, ЈМБГ: 2502973715340 - понуђена купопродајна цена за предмет продаје износи 4.200.100,00 дин. (словима: четиримилионадвестахиљадасто динара);
2. Бојан Растовац, ЈМБГ 3101976360011 понуђена купопродајна цена за предмет продаје износи 7.106.000,00 дин. (словима: седаммилионастошестхиљададинара);
3. „BOVITA KONSALTING“ д.о.о. Рума, МБ 20171588, понуђена купопродајна цена за предмет продаје која износи 4.580.050,00 дин. (словима: четиримилионапетстоосамедесетхиљадапоедест динара );
4. „ФЕР ДИЛ“ д.о.о. Београд-Вождовац, МБ 20620293 понуђена купопродајна цена за предмет продаје која износи 3.500.000,00 дин. (словима: тримилионапетстохиљададинара);
5. „BESTER“ д.о.о. Београд, МБ 17537628 понуђена купопродајна цена за предмет продаје која износи 3.790.000,00 дин. (словима: тримилионаседамстодеведестхиљада динара);
6. „MILEX“ д.о.о. Руменка, МБ 08289131 понуђена купопродајна цена за предмет продаје која износи 1.500.000,00 дин. (словима: милионпетстохиљада динара);

Како се ради о другој продаји имовине стечајног дужника, стечајни управник је био овлашћен да прихвати највишу понуду, уколико је иста једнака или већа од 20% процењене вредности стечајног дужника.

Комисија за спровођење продаје методом јавног прикупљања понуда констатовала је да је достављена једна понуда са ценом која износи више од 20% процењене вредности и то понуда физичког лица - Бојана Растовца из Новог Сада, са адресом у улици Булевар Патријарха Павла бр. 27, који је за имовину стечајног дужника - продајну целину бр. 1 понудио износ од 7.106.000,00 дин. (словима: седаммилионастошестхиљададинара).

Друга најбоља понуда је понуда привредног друштва „BOVITA KONSALTING“ д.о.о. Рума, МБ: 20171588, чија понуда износи 4.580.050,00 дин. (словима: четиримилионапетстоосамедесетхиљадапоедест динара ).

Представници понуђача нису имали примедбе на ток спровођења поступка продаје што су и потврдили потписивањем записника.

На основу утврђеног редоследа понуђача, стечајни управник је дана 28.10.2024.године закључио Уговор о купопродаји са физичким лицем - Бојан Растова из Новог Сада, са адресом у улици Булевар Патријарха Павла бр. 27.

**Имовинска целина бр.1**

Имовина која је чинила имовинску целину бр. 1. и која је била предмет продаје методом јавног прикупљања понуда, обухвата непокретну имовину – објекте и земљиште под објектима и уз објекте, у Новом Бечеју, на адреси у улици Јосифа Маринковића бр. 176, на кп бр. 2884/1 и 2884/2 KO Нови Бечеј.

У поступку уновчења, методом јавног прикупљања понуда, које је одржано дана 23.10.2024.године, продајну документацију откупило је осморо учесника поступка, од којих је шесторо учесника уплатило предвиђени депозит и доставили понуде, сходно условима из јавног огласа.

**Подаци о купцу**

Највишу и једину понуду која износи више од 20% процењене вредности, доставио је понуђач - Бојан Растовац из Новог Сада, са адресом у улици Булевар Патријарха Павла бр. 27, који је за имовину стечајног дужника - продајну целину бр. 1. понудио износ од 7.106.000,00 дин. (словима: седаммилионастошестхиљададинара ). Понуђач је депозит у износу од 6.959.199,40 динара уплатио дана 21.10.2024.године.

Имајући у виду да је понуда прворангираног понуђача већа од 20% процењене вредности на другој продаји методом јавног прикупљања понуда, стечајни управник је у присуству Комисије за продају, прогласио овог понуђача купцем имовинске целине бр.1, на основу чега је дана 28.10.2024.године, приступио закључењу купопродајног уговора са купцем.

Депозит, у износу од 6.959.199,40 динара, купац је уплатио дана 21.10.2024.године, на текући рачун продавца број: 155-0000000089632-95 код „HALKBANK“ АД Београд, па је износ од 146.800,60 динара, што представља разлику између депозита и укупне купопродајне цене, уплатио дана 28.10.2024.године чиме се има сматрати да је купопродајна цена исплаћена у целости, сходно Уговору.

***Стечајни управник предлаже стечајном судији да, на основу овог Обавештења и приложене документације, у складу са одредбом члана 133. став 13. Закона о стечају, донесе Решење којим ће констатовати да је извршена продаја предметне имовине, да наложи Републичком геодетском заводу – Служби катастра Нови Бечеј, да по правоснажности Решења изврши упис права својине у корист купца и да изврши брисање свих терета и постојећих забележби уписаних у лист непокретности 14575 КО Нови Бечеј, а које су настале пре извршене продаје.***

**ЛЕТИНА доо Београд у стечају**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Срђан Стојановић, стечајни управник

Прилози:

* Записник о регистрацији учесника са продаје одржане дана 23.10.2024.године;
* Записник са јавног отварања понуда одржаног дана 23.10.2024.године;
* Уговор о купопродаји Имовинске целине бр. 1 од 28.10.2024. год.
* Изводи банке, и то бр. 13 од 21.10.2024. године, бр. 16 од 28.10.2024.године, са рачуна бр. 155-0000000089632-95 код „HALKBANK“ АД Београд

**Поука о правном леку:**

Повериоци могу поднети приговор стечајном судији на извршену продају, ако за то постоји основ.